**SVEUČILIŠTE U RIJECI**

**MEDICINSKI FAKULTET**

**raspisuje**

**NATJEČAJ**

**za upis na sveučilišne specijalističke studije**

1. **Abdominalna kirurgija – 15 polaznika**
2. **Obiteljska medicina – 20 polaznika**
3. **Gastroenterologija – 12 polaznika**
4. **Klinička farmakologija s toksikologijom: ispitivanje i primjena lijekova – 20 polaznika**

Sveučilišni specijalistički studiji se organiziraju za doktore medicine s položenim stručnim ispitom, koji su specijalisti ili specijalizanti. ,,Klinička farmakologija s toksikologijom: ispitivanje i primjena lijekova" se organizira i za magistre iz područja biotehničkih znanosti (polje biotehnologija), područja prirodnih znanosti (polja kemija i biologija).

Pristupnici na natječaj trebaju priložiti:

1. prijavu, koja se podnosi na propisanom obrascu, a može se dobiti u Referadi za poslijediplomske studije i cjeloživotno obrazovanje i na mrežnim stranicama Medicinskog fakulteta u Rijeci
2. ovjerenu presliku diplome o završenom fakultetu / rješenje Sveučilišta u Rijeci o priznavanju inozemnih visokoškolskih kvalifikacija
3. potvrdu o položenom stručnom ispitu (samo za doktore medicine)
4. rješenje o odobrenju specijalizacije / dokaz o položenom specijalističkom ispitu (za struke sa specijalizacijom)
5. dokaz o poznavanju engleskog jezika
6. potvrdu ustanove ili izjavu pristupnika u pisanom obliku o plaćanju školarine
7. prosjek ocjena završenog studija
8. dokaz o državljanstvu.

Školarina za sveučilišne specijalističke studije iznosi:

* za hrvatske državljane: 1.600,00 eura
* za strane državljane (koji nisu državljani članica EU): 2.700,00 eura

Strani državljani, kao i državljani Republike Hrvatske koji su stekli inozemnu diplomu, obvezni su prije upisa provesti postupak priznavanja inozemnih visokoškolskih kvalifikacija pri Sveučilištu u Rijeci.

Prijave na natječaj podnose se na adresu: Medicinski fakultet u Rijeci, Referada za poslijediplomske studije i cjeloživotno obrazovanje, Braće Branchetta 20, 51000 Rijeka.

Rok za podnošenje prijava je 31. kolovoz 2023. godine.

Dodatne obavijesti mogu se dobiti u Referadi za poslijediplomske studije i cjeloživotno obrazovanje Medicinskog fakulteta u Rijeci, tel: 051/651-229 i 051/584-805.